**Ministru kabineta noteikumu projekta “**[**Grozījumi Ministru kabineta 2019. gada 8. janvāra noteikumos Nr.1 “Zinātniskiem mērķiem izmantojamo dzīvnieku aizsardzības noteikumi**](https://likumi.lv/ta/id/275077-grozijumi-ministru-kabineta-2013-gada-30-julija-noteikumos-nr-449-valsts-meza-dienesta-nolikums-)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Dzīvnieku aizsardzības likuma 10. panta 4. punkts un 24.2 pants.2. Eiropas Komisijas 2019. gada 10. oktobra formālais paziņojums pārkāpuma procedūras lietā Nr. 2019/2270 (turpmāk – EK paziņojums).3. Ministru kabineta 2019. gada 26. novembra sēdes protokola Nr. 55 52.§ “Latvijas Republikas nostājas projekts uz Eiropas Komisijas 2019. gada 10. oktobra formālo paziņojumu pārkāpuma procedūras lietā Nr.2019/2270” (turpmāk – Ministru kabineta sēdes protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2019. gada 8. janvāra noteikumi Nr.1 “Zinātniskiem mērķiem izmantojamo dzīvnieku aizsardzības noteikumi” (turpmāk – noteikumi Nr. 1).EK paziņojumā norādīts, ka pašreizējie Latvijas tiesību akti joprojām nenodrošina pilnīgu atbilstību atsevišķām Eiropas Parlamenta un Padomes 2010. gada 22. septembra direktīvas 2010/63/ES par zinātniskiem mērķiem izmantojamo dzīvnieku aizsardzību (turpmāk – direktīva 2010/63/ES) normām. Ar Ministru kabineta sēdes protokollēmumu apstiprināts Zemkopības ministrijas sagatavotais Latvijas Republikas nostājas projekts uz EK paziņojumu, kā arī Zemkopības ministrijai uzdots līdz 2020. gada 1. maijam izstrādāt grozījumus noteikumos Nr. 1 un noteiktā kārtībā iesniegt tos izskatīšanai Ministru kabinetā.Ir sagatavots Ministru kabineta noteikumu projekts “[Grozījumi Ministru kabineta 2019. gada 8. janvāra noteikumos Nr.1 “Zinātniskiem mērķiem izmantojamo dzīvnieku aizsardzības noteikumi](https://likumi.lv/ta/id/275077-grozijumi-ministru-kabineta-2013-gada-30-julija-noteikumos-nr-449-valsts-meza-dienesta-nolikums-)”” (turpmāk – noteikumu projekts), kas precizē noteikumu Nr. 1 normas atbilstoši direktīvā 2010/63/ES noteiktajam:1) precizēti gadījumi, kad piemēro zinātniskiem mērķiem izmantojamo dzīvnieku aizsardzības noteikumus;2) noteikti gadījumi (kritēriji), kad Pārtikas un veterinārais dienests (turpmāk – dienests) var atļaut procedūrās izmantot klaiņojošu un savvaļā mītošu mājdzīvnieku sugu dzīvnieku.Lai gan Latvijā nav sastopami savvaļā mītoši mājdzīvnieku sugu dzīvnieki, tomēr direktīvas 2010/63/ES 11.panta 2.punkts nosaka kompetento iestāžu pilnvaras, izpildoties konkrētiem nosacījumiem, piešķirt atbrīvojumus, pamatojoties uz katra izmēģinājumu projekta izvērtējumu, tāpēc atbilstoši EK paziņojumā norādītajam Latvijai šis pants ir jāpārņem;3) precizētas prasības, kas nosaka, ka izmēģinājumu dzīvnieku audzētājam, piegādātājam vai lietotājam ir jāsaņem atļauja un jābūt reģistrētam dienesta valsts veterinārās uzraudzības objektu reģistrā un ka atļaujā norādāma persona, kas atbildīga par to, lai nodrošinātu atbilstību zinātniskiem mērķiem izmantojamo dzīvnieku aizsardzību regulējošo normatīvo aktu prasībām, un persona vai personas, kas minētas šo noteikumu 45. un 50. punktā; 4) precizētas atbildīgās personas, nepieciešamie darbinieki, to pienākumi un apmācība; šobrīd nav noteikts, ka darbiniekus uzrauga persona, līdz tie pierādījuši prasīto kompetenci, par ko tika saņemts aizrādījums no EK par neprecīzu Direktīvas Nr.2010/63/ES 23. panta 2.punkta ceturtās daļas pārņemšanu;5) precizēti izvērtēšanas kritēriji dienestā iesniegtajiem dokumentiem, lai izsniegtu izmēģinājuma projekta atļauju, kā arī precizēta informācija, kas dienestam jāpublicē savā tīmekļvietnē;6) precizēta norma, ka praktizējoša veterinārārsta vietā atbilstīgā gadījumā ir norīkots piemēroti kvalificēts eksperts, kam uzticēti padomdevēja pienākumi saistībā ar dzīvnieku labsajūtu un ārstēšanu;7) precizēta norma, ka izmēģinājumu dzīvnieku audzētājam, piegādātājam vai lietotājam ir jāpaziņo dienestam par izmaiņām , kas saistītas atbildīgajām personām: par personu, kas atbildīga par to, lai nodrošinātu atbilstību zinātniskiem mērķiem izmantojamo dzīvnieku aizsardzību regulējošo normatīvo aktu prasībām, un personu vai personām, kas minētas šo noteikumu 45. un 50. punktā.”. Atbilstoši izglītota persona, kas var veikt direktīvā 2010/63/ES noteiktos uzdevumus saistībā ar dzīvnieku labsajūtu un ārstēšanu, Latvijā ir tikai praktizējošs veterinārārsts ar augstāko izglītību, kuram tā ir profesionālā darbība. Tomēr EK joprojām uzskata, ka direktīvas 2010/63/ES 25. pants nav transponēts pareizi un paziņojumā norāda, ka šāda vajadzība varētu rasties gadījumos, kad jārīkojas ar retām sugām. Tie, piemēram, varētu būt primāti, bet Latvijā galvenokārt tiek izmantotas peles, žurkas, truši un cūkas.Patlaban noteikumu Nr. 1 2. pielikumā ir noteikta iesnieguma veidlapa, kas izmēģinājumu dzīvnieku audzētājam, piegādātājam vai lietotājam ir jāiesniedz dienestā. Lai nodrošinātu personām aktuālu iesnieguma veidlapas pieejamību un dienestam būs iespēja operatīvi papildināt veidlapas paraugu ar fakultatīvi norādāmu informāciju, kas atvieglotu veidlapas aizpildīšanu, nepieciešams svītrot noteikumu Nr. 1 2. pielikumu un papildināt 22. punktu ar iesniegumā norādāmo informāciju, kā arī precizēt 28. punktu, svītrojot atsauci uz 2. pielikumu. Iesnieguma veidlapu dienests jau pašlaik ir publicējis savā tīmekļvietnē.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz izmēģinājumu dzīvnieku audzētājiem, piegādātājiem un lietotājiem un dienestu. Patlaban Pārtikas un veterinārajā dienestā reģistrēti astoņi izmēģinājumu dzīvnieku audzētāji, piegādātāji un lietotāji. No 2013.gada 1.jūnija jauni izmēģinājumu dzīvnieku audzētāji, piegādātāji un lietotāji nav reģistrēti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts satur normas, kuras izriet no direktīvas 2010/63/ES. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2010/63/ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Direktīvas 2010/63/ES1. panta 2.punkts | 1.punkts (noteikumu Nr.1 3.punkts) | Pārņemts pilnībā. | Nav noteiktas stingrākas prasības. |
| Direktīvas 2010/63/ES11. panta 2.punkts | 2.punkts (noteikumu Nr.1 14.1 punkts) | Pārņemts pilnībā. | Nav noteiktas stingrākas prasības. |
| Direktīvas 2010/63/ES20. panta 2.punkts |  4. punkts (noteikumu Nr.1 25.punkta 2.teikums) | Pārņemts pilnībā. | Nav noteiktas stingrākas prasības. |
| Direktīvas 2010/63/ES20. panta 4.punkts | 5. punkts (noteikumu Nr.1 27.punkts) | Pārņemts pilnībā. | Nav noteiktas stingrākas prasības. |
| Direktīvas 2010/63/ES23. panta 2.punkta ceturtā daļa |  7., 8., 9. punkts (noteikumu Nr. 1 44.,48., 48.1 un 48.2 punkts | Pārņemts pilnībā. | Nav noteiktas stingrākas prasības. |
| Direktīvas 2010/63/ES25. pants | 10., 11. punkts (noteikumu Nr. 1 50., 50.1 un 50.2 punkts) | Pārņemts pilnībā | Nav noteiktas stingrākas prasības. |
| Direktīvas 2010/63/ES26. panta 2.punkts |  12. punkts (noteikumu Nr. 1 79.punkts) | Pārņemts pilnībā. | Nav noteiktas stingrākas prasības. |
| Direktīvas 2010/63/ES38. panta 2.punkta “e” apakšpunkts |  14.punkts (noteikumu Nr.1 129.5.apakšpunkts) | Pārņemts pilnībā. | Nav noteiktas stingrākas prasības. |
| Direktīvas 2010/63/ES43. panta 1.punkts “b” apakšpunkts |  13.punkts (noteikumu Nr.1 110.2.apakšpunkts) | Pārņemts pilnībā. | Nav noteiktas stingrākas prasības. |
| Direktīvas 2010/63/ES54. panta 2.punkts | 15.punkts (noteikumu Nr.1 141.punkts) | Pārņemts pilnībā. | Nav noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Direktīvas 2010/63/ES 8. panta 3. punkts (formālā paziņojuma 2.2.apakšpunkts) un direktīvas Nr.2010/630/ES 13. panta 1. punkts (formālā paziņojuma 2.4.apakšpunkts) ir transponēts likumā „Grozījumi Dzīvnieku aizsardzības likumā”, kas stājies spēkā 2019.gada 24.decembrī. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 16.01.2020. līdz 30.01.2020. un no 10.02.2020 līdz 24.02.2020.ievietots Zemkopības ministrijas tīmekļvietnē www.zm.gov.lv un no 10.02.2020 līdz 24.02.2020 Ministru kabineta tīmekļvietnes sadaļā “Valsts kanceleja” – “Sabiedrības līdzdalība” https://www.mk.gov.lv/content/ministru-kabineta-diskusiju-dokumenti.Tādējādi sabiedrības pārstāvjiem dota iespēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.Noteikumu projekts tika nosūtīts saskaņošanai izmēģinājumu dzīvnieku audzētājiem, piegādātājiem un lietotājiem. |
| 2. | Sabiedrības līdzdalība projekta izstrādē | Organiskās sintēzes institūts saskaņoja noteikumu projektu bez priekšlikumiem un iebildumiem.Latvijas Universitāte iesūtīja jautājumus, uz kuriem tika sniegtas atbildes. |
| 3. | Sabiedrības līdzdalības rezultāti | Par tīmekļvietnē ievietoto projektu priekšlikumi nav saņemti. Ar izmēģinājumu dzīvnieku audzētājiem, piegādātājiem un lietotājiem projekts saskaņots. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Mediņa 67027297

Agija.Medina@zm.gov.lv